Diari Oficial de la Generalitat Valenciana


Sumari del DOGV 223, del 31-01-1985 (1985/803871)

DECRET 141/1984, de 22 de desembre, del Consell de la Generalitat Valenciana, sobre regulació del personal eventual al servei de la Generalitat Valenciana .
------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1984/12/22/141/dof/vci/html**

### Dades del document

Número de DOGV
:   223

Data del DOGV
:   31-01-1985

Secció del DOGV
:   DISPOSICIONS GENERALS

Número del document
:   1985/803871


Data del document
:   22-12-1984

Organisme emissor
:   Conselleria de Presidència

Tipus de document
:   Decret

Anàlisi jurídica

Decret 141/1984, de 22 de desembre, del Consell de la Generalitat Valenciana, sobre regulació del personal eventual al servei de la Generalitat Valenciana.  
La Llei 30/1984, de 2 d'agost, de Mesures per a la Reforma de la Funció Pública, estableix en l'article 20.2, entre altres coses, que el Govern, i en l'àmbit de les competències respectives els Consells de Govern de les Comunitats Autònomes i el Ple de les Corporacions Locals, determinaran el nombre de llocs de treball amb les característiques i retribucions reservats a personal eventual, sempre dins els crèdits pressupostaris consignats a l'efecte.  
Reunida la Comissió Coordinadora del Programa de Classificació de Llocs de Treball i Plantilles Orgàniques de la Generalitat Valenciana, integrada pels Secretaris Generals de les distintes Conselleries, el Director General de la Funció Pública i els respectius directors de programes, en sessions de 12 i 14 de novembre de 1984, entre altres assumptes estudià les alternatives i dictaminarà el criteri en ordre al desplegament en la Comunitat Valenciana d'allò que disposa l'esmentat precepte de la Llei de Reforma de la Funció Pública.  
En virtut de les anteriors consideracions, a proposta del Conseller de la Presidència, i amb la prèvia deliberació del Consell de la Generalitat Valenciana en reunió del dia 22 de desembre de 1984,  
DECRETE:  
Article primer  
Les característiques dels llocs de treball reservats al personal eventual al servei de la Generalitat Valenciana seran les establertes per la Llei 30/1984, de 2 d'agost, de Mesures per a la Reforma de la Funció Pública, en el sentit que es tracta de llocs qualificats de confiança i assessorament especial de lliure designació i separació per part dels Consellers i President de la Generalitat, si de cas, cessant aquest personal quan cessa l'autoritat a qui presten la funció assessora o de confiança i sense que la condició d'eventual constituesca mèrit per a l'accés a la funció pública.  
Article segon  
1. El nombre de llocs de treball a ocupar pel personal eventual es fixa en un màxim de cinc per Conselleria, i la mateixa xifra per a la Presidència de la Generalitat.  
2. S'assigna a cada Departament de la Generalitat, i a la mateixa Presidència, una quantia econòmica màxima de dotze milions de pessetes com a còmput global destinat a retribuir el personal eventual per tots els conceptes, de forma que la retribució de cada un d'ells s'establesca en funció de la dedicació, la naturalesa del lloc de treball i el nivell de titulació adient amb la funció a exercir.  
DISPOSICIO FINAL  
Aquest Decret entrarà en vigor el dia en què siga publicat al Diari Oficial de la Generalitat Valenciana.  
València, a 22 de desembre de 1984.  
El President de la Generalitat,  
JOAN LERMA I BLASCO  
El Conseller de la Presidència,  
RAFAEL BLASCO I CASTANY


Còpia Permalink ELI